**Seylersche Schauspiel-Gesellschaft** var en teatertrupp grunnlagt i 1769 av Abel Seyler, en sveitsiskfødt tidligere bankier som senere ble «den ledende støtte for tysk teater» i sin levetid. Det ble en av de mest berømte vandrende teatertrupper og operaensembler i Europa på 1700-tallet, og bestod av noen av Tysklands ledende skuespillere, dramatikere og komponister.

Silhuett av Abel Seyler
Det var en videreføring av «Hamburgs nasjonalteater», *Hamburgische Entreprise*, et forsøk i regi av Seyler og hans kompanjonger på å etablere et tysk nasjonalteater med Ludvig Holbergs Kongelige Teater i København som forbilde, og med Gotthold Ephraim Lessing som dramaturg.

Seyler-kompaniet hadde rundt 60 medlemmer, herunder orkester, ballett, husdramatikere og scenedesignere. Fra kort etter opprettelsen i 1769 fikk kompaniet kontrakt med hoffet i Hannover på å spille ved hoffet og andre steder i kurfyrstedømmet, og Seyler ble utnevnt til «direktør for de kongelige og kurfyrstelige hoffskuespillere». Senere spilte teatertruppen ved slottsteateret i Weimar, invitert av Anna Amalie av Sachsen-Weimar-Eisenach. Kompaniet hadde en viktig rolle i utviklingen av tysk opera på slutten av 1700-tallet og mange kjente verk ble opprinnelig skrevet for og urfremført av Seyler-kompaniet, herunder skuespillet *Sturm und Drang* som gav navnet til perioden Sturm und Drang. Friedrich Maximilian Klinger, en barndomsvenn av Goethe, var da knyttet til Seyler-kompaniet som husdramaturg.

I 1789 utgav Abel Seylers ektefelle, den kjente skuespilleren Friederike Sophie Seyler, syngespillet *Hüon und Amande*, som kort etter ble plagiert av Emanuel Schikaneders teatertrupp. Librettoen til operaen *Tryllefløyten* bygget også i stor grad på den plagierte versjonen av *Hüon und Amande*.

I 1770 måtte Seylers svoger, naturforskeren J.G.R. Andreae, motvillig redde teatertruppen fra konkurs.

Personer tilknyttet Seylersche Schauspiel-Gesellschaft
------------------------------------------------------

* Skuespilleren Friederike Sophie SeylerSkuespilleren Friederike Sophie Seyler
* Skuespilleren Konrad EkhofSkuespilleren Konrad Ekhof
* Dramatikeren Friedrich Maximilian KlingerDramatikeren Friedrich Maximilian Klinger
* Dirigenten Johann Adam HillerDirigenten Johann Adam Hiller

* Abel Seyler (direktør/eier/skuespiller)
* Friedrich Maximilian Klinger (dramatiker)
* Friederike Sophie Seyler, tidligere Hensel (skuespiller)
* Johann Adam Hiller (dirigent)
* Christian Gottlob Neefe (dirigent)
* Georg Anton Benda (komponist)
* Anton Schweitzer (dirigent)
* Konrad Ekhof (skuespiller)
* Christoph Martin Wieland (librettist)
* Heinrich Leopold Wagner (dramatiker, produsent, oversetter og advokat)

Referanser
----------

1. ↑  Wilhelm Kosch, "Seyler, Abel", in *Dictionary of German Biography*, eds. Walther Killy and Rudolf Vierhaus, Vol. 9, Walter de Gruyter, 2005, ISBN 3110966298, p. 308
2. ↑  Peter Branscombe, *W. A. Mozart: Die Zauberflöte*, Cambridge University Press, 1991, p. 28
3. ↑  Ritchie Robertson, *Mock-Epic Poetry from Pope to Heine*, Oxford University Press, 2009, ISBN 0191610143
4. ↑  Alan Leidner, *Sturm und Drang: Lenz, Wagner, Klinger, and Schiller: The Soldiers, The Childmurderess, Storm and Stress, and The Robbers*, p. xii, Continuum International Publishing Group, 1992, ISBN 0826407056

Litteratur
----------

* Thomas Bauman, *North German Opera in the Age of Goethe*, 1985